Actorul Alexandru Arşinel a comentat, la Digi 24, situaţia politică şi socială din România si spune că nu înţelege de ce nu ne găsim echilibrul.

Legat de dorința românilor care cer rămânerea în Europa, Alexandru Arșinel a declarat:

„Cred că uneori suntem puși la punct cu anumite lucruri care ne aparțin nouă și numai nouă și ni se impută de ce nu ne luăm după ceea ce aparține întregii Europe. Nu, eu vreau să mănânc mămăligă dimineață, nu spune tu că trebuie să mănânc pâine prăjită. Nu vreau, eu sunt mămăligar”, spune actorul Alexandru Arșinel.

De data asta nimeni nu a cerut românilor să nu mănânce mămăligă, doar le-au cerut unora dintre români să nu mai fure.

„Nu, asta cu furatul... să știi că se fură în toată Europa. Cred că poftesc la multe lucruri pe care le are România și cred că poftesc în așa fel încât încearcă să ne calce pe grumaz că să cedăm”.

Întregul interviu poate fi vizionat în videoclipul de mai sus.